Massaaž avaldab positiivset mõju lemmiklooma füüsisele ja psüühikale. Koolitusel saadakse teadmised ja oskused oma koerale või kassile ravimassaaži tegemiseks. Osalemise eelduseks on algkursuse läbimine. Teooriaosa toimub veebis, praktiline osa koertega ühel laupäeval. Koolitust viib läbi loomaarst, III kategooria kutsemassöör ja kogenud koolitaja Irina Bukk.
Massaažiga tõhustame koera ja kassi kudede verevarustust, soodustame ainevahetust, tugevdame immuunsüsteemi ja tasakaalustame psüühikat. Koolitusel harjutatakse ainult koerte peal, sest kassid ja koerad ühes ruumis… ei toeta efektiivset õppimist.
Koolituse teemad
- Koera ja kassi ravimassaaži spetsiifika
- Loomade ravimassaaži teostamise põhimõtted, toimed ja rakendamise eesmärk
- Näidustused ja vastunäidustused loomade ravimassaažile
- Nõuded massaaži protseduuri teostamiseks
- Sagedamini esinevate haiguste seos massaažiga, massaaž enne ja peale operatsiooni, näidustused, põhialused
- Anamneesi võtmine ja massaažiseansi kava koostamine
- Töökoha ja töövahendite ettevalmistamine,
- Vistseraal massaaži võtete teostamine siseelundite kaupa
- Koera ja kassi lümfi drenaaži spetsiifika
- Aroomimassaaž loomadele taastusravis
Praktilises osas massaaži võtted ja tehnika.
Praktiline osa toimub Tartus, Pepleri 4.
Vaata terviseohutuse meetmeid Tartu Rahvaülikoolis SIIN.
Grupis on maksimaalselt 6 koera. Võib olla ka 1 koer kahe peale. Juhendaja jälgib ja suunab individuaalselt.
Teooria osa toimub veebikeskkonnas Skype. Hiljemalt 1 päev enne koolitust saadame lingi, mille kaudu saate koolitusega liituda. Vajalik on stabiilne internetiühendus.
Lemmiklooma massaaži varasemad edukad läbijad.